གུས་མོའི་མིང་ལ་བློ་བཟང་ཆོས་དར་ཟེར་ཞིང༌།ད་ལྟ་ས་རཱ་མཐོ་སློབ་ཏུ་སློབ་སྦྱོང་བྱེད་བཞིན་པ་ཡིན།ངས་གོ་སྐབས་འདི་བཟུང་ནས་རེ་སྐུལ་ཞིག་ཞུ་འདོད་བྱུང༌།གངས་ཅན་པ་ཚོས་ད་ལྟ་ང་ཚོའི་གནད་དོན་དེ་ཇི་ལྟར་བྱས་ནས་བཟློག་ཐུབ་བམ།འདས་པའི་དུས་དང་དུས་རབས་གསར་པ་འདིའི་ཁྲོད་དུ་བཟོད་མི་ཐུབ་པའི་རྐྱེན་ངན་ཞིག་རེད།དེ་འདྲ་ཡིན་དུས་རྩམ་ཟན་བྱེ་བྲག་པ་རེ་རེ་ལ་འོས་འགན་ཡོད་པ་སྨྲ་མི་དགོས།ང་ཚོ་བཙན་བྱོལ་བ་རྣམས་རྐུབ་སྟེགས་ཡོད་པ་ཙམ་དང༌།ཡང་ན་འཚོ་བའི་མཐུན་རྐྱེན་འཛོམས་པ་ཙམ་གྱིས་ཡིད་ཚིམས་ཤིང༌།ཤེས་རིག་ལ་དོ་སྣང་མེད་པ།བརྩོན་འགྲུས་ལ་ཞེན་པ་དག་སྲོལ་རྒྱུན་དང་ལད་བཟློས་ཁོ་ན་བྱས་ནས་བསྡད་ན།ང་ཚོ་མི་རབས་གསར་པ་ཡིན་ནའང་ཤེས་རིག་གསར་གཏོད་ཀྱི་ཕྱོགས་ལ་འཕེལ་རྒྱས་དཀོན་ཞིང༌།འབྱུང་འགྱུར་གྱི་གོམ་སྟབས་གསར་པའི་མདུན་དུ་སྟ་གོན་གསར་པ་དེ་བས་ཀྱང་བྱེད་མི་ཐུབ།དུས་རབས་གསར་པ་འདིའི་སྐབས་རྙིང་ཞེན་དང་བག་འཁུམས་ཀྱི་སྒོ་ནས་དཀའ་ངལ་ལ་སྐྲག་ཅིང༌།ལེ་ལོའི་སྣང་ཚུལ་དེ་དག་གི་ཤུགས་རྐྱེན་འོག་རྗེས་ལུས་དང་ཉམས་དམས་ཀྱི་དྲ་རྒྱ་ལས་ཐར་ནས་རང་ཉིད་བསམ་ཕོད་པ་དང༌།སྒྲུབ་ཕོད་པའི་སྙིང་སྟོབས་དེ་བཀོལ་སྤྱོད་ཀྱི་ཐོག་ནས་མགོན་པོ་གང་ཉིད་ཀྱིས་བགྲོད་ལམ་གསར་གཏོད་གནང་བ་དེའི་ཕྱོགས་སུ་ང་ཚོས་གོམ་པ་མདུན་དུ་སྤོ་ཐུབ་པའི་འབོད་སྐུལ་ཞུ་བཞིན་ཡོད།།